Diari Oficial de la Generalitat Valenciana


Sumari del DOGV 8839, del 19-06-2020 (2020/4575)

Extracte de la Resolució del Vicerectorat d'Investigació i Transferència de la Universitat Jaume I per la qual es convoquen dues beques d'iniciació a la investigació a càrrec del projecte «Conveni de col·laboració entre la Generalitat, a través de la Conselleria de Participació, Transparència, Cooperació i Qualitat Democràtica, i la Universitat Jaume I de Castelló, per al foment d'activitats en matèria de transparència, accés a la informació pública, bon govern, dades obertes i integritat institucional, per a l'exercici 2020» - Referència beca 2 - Codi 20I136.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8839

Data del DOGV
:   19-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4575


Data del document
:   13-06-2020

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució del Vicerectorat d'Investigació i Transferència de la Universitat Jaume I per la qual es convoquen dues beques d'iniciació a la investigació a càrrec del projecte «Conveni de col·laboració entre la Generalitat, a través de la Conselleria de Participació, Transparència, Cooperació i Qualitat Democràtica, i la Universitat Jaume I de Castelló, per al foment d'activitats en matèria de transparència, accés a la informació pública, bon govern, dades obertes i integritat institucional, per a l'exercici 2020» - Referència beca 2 - Codi 20I136. [2020/4575]  
  
BDNS (identif.): 510773.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Estudiantat de l'UJI del doble grau en Dret i Administració d'Empreses, del grau en Dret o del grau en Gestió i Administració Pública, que haja superat almenys el 50 % dels crèdits de la titulació i que tinga la nacionalitat espanyola, siga nacional d'un estat membre de la Unió Europea, o siga estranger amb permís de residència o d'estudis a Espanya i la documentació identificativa en vigor, en el moment de la incorporació a la beca.  
  
Segon. Finalitat  
Obtenir formació i col·laborar en el projecte d'investigació: «Conveni de col·laboració entre la Generalitat, a través de la Conselleria de Participació, Transparència, Cooperació i Qualitat Democràtica, i la Universitat Jaume I de Castelló, per al foment d'activitats en matèria de transparència, accés a la informació pública, bon govern, dades obertes i integritat institucional, per a l'exercici 2020», dirigit per Cristina Pauner Chulvi, de Secretaria General.  
  
Tercer. Característiques  
Beques d'iniciació a la investigació amb dedicació de 15 hores setmanals i una retribució bruta mensual de 490 euros. Les persones beneficiàries seran incloses en el Règim General de la Seguretat Social.  
  
La durada prevista és de 2 mesos.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinqué. Import  
L'import global destinat a la concessió d'aquesta beca és de 2.164,36 €.  
  
Sisé. Termini de presentació de sol·licituds  
Deu dies a partir del següent al de la publicació d'aquest extracte en el Diari Oficial de la Generalitat Valenciana.  
  
Castelló de la Plana, 13 de juny de 2020.- La rectora, p. d. (R 12.06.2018, DOGV 14.06.2018), el vicerector d'Investigació i Transferència: Jesús Lancis Sáez.